stanford-oval/wikipedia huggingface dataset:
אדוורד גריג

| --- | --- |

המלחין אדוורד גריג
 לידה:  15 ביוני 1843 האיחוד השוודי-נורווגי ברגן, האיחוד השוודי-נורווגי
 פטירה:  4 בספטמבר 1907 (בגיל 64) נורווגיה ברגן, נורווגיה
 שם לידה:  Edvard Hagerup Grieg 
 מקום קבורה:  טרולדהגן 
 מוקד פעילות:  נורווגיה 
 מקום לימודים:  בית הספר הגבוה למוזיקה ולתיאטרון בלייפציג, Tanks Upper Secondary School 
 זרם:  רומנטית
 סוגה:  מוזיקה קלאסית 
 שפה מועדפת:  נורווגית 
 כלי נגינה:  פסנתר 
 מספר יצירות ידוע:  156 (מסודרות באופוס 1 עד 74 ובנוסף 82 יצירות לא מקוטלגות)
 בן או בת זוג:  נינה גריג (11 ביוני 1867–ערך בלתי־ידוע) 
 מספר צאצאים:  1 
 פרסים והוקרה:  אביר הצלב הגדול של מסדר אולב הקדוש 
 פרופיל ב-IMDb
 חתימה:  
 
אדוורד הגרופ גריג (בנורווגית: Edvard Hagerup Grieg‏; 15 ביוני 1843 – 4 בספטמבר 1907) היה מלחין נורווגי נודע.
חייו

גריג נולד בברגן למשפחה אמידה. אביו, אלכסנדר, היה ממוצא סקוטי וכיהן כקונסול הממלכה המאוחדת בברגן. אמו, גסין האגרופ, הייתה בת למשפחה נורווגית מבוססת, וכפסנתרנית מעולה הייתה מורתו הראשונה למוזיקה. את יצירותיו הראשונות כתב בגיל תשע, אך רק לאחר שנפגש עם הכנר הנורווגי הדגול אולה בול(אנ'), החל גריג להתייחס אל המוזיקה בכובד ראש. בהמלצתו של בול נסע גריג בן ה-15 ללייפציג שבגרמניה כדי ללמוד שם בקונסרבטוריון אצל המלחין והמורה היהודי הנודע איגנץ מושלס, שם למד במשך ארבע שנים.
בשנת 1863 נסע לקופנהגן, בירת דנמרק, והתגורר שם שלוש שנים. המלחין הדני נילס גאדה עודד אותו לכתוב סימפוניה. גריג נענה לכך, אך התוצאה לא מצאה חן בעיניו ולכן כתב על התווים שאין לנגנם. בקשתו זו לא נענתה, והוא סירב להכיר ביצירה זו כביצירתו.
בשנת 1866 חזר לנורווגיה והתיישב בכריסטיאניה (היום אוסלו). שם פגש את ריקרד נורדראק(אנ'), אשר הסב את תשומת לבו למוזיקה הנורדית העממית. יצירתו המוקדמת של גריג משקפת את החינוך הגרמני הרומנטי שקיבל, אך לאחר מכן החליט לשקף ביצירתו את מולדתו, נורווגיה, ויצירתו מושפעת ממנגינות נורווגיות עממיות. בשנת 1867 נשא גריג לאשה את דודניתו, נינה האגרופ(אנ'), זמרת מחוננת שסייעה רבות לפרסום שיריו בעולם.
בחורף 1869 שהה גריג באיטליה, שם פגש ברומא את המלחין ההונגרי פרנץ ליסט והשמיע לו את הקונצ'רטו לפסנתר שחיבר. ליסט ניגן את הקונצ'רטו והתלהב ממנו מאוד. כאשר ניגן אותו גריג בלייפציג בשנת 1897, התרשם ממנו העולם המוזיקלי עמוקות.
גריג חזר לכריסטיאניה, שם חיבר מוזיקה ליצירות אחדות של הסופר הנורווגי ביורנסטרן ביורנסון(אנ'). בהמשך לכך פגש את הנריק איבסן וחיבר את המוזיקה הנודעת למחזהו פר גינט. זו היא יצירתו הנודעת ביותר. המוזיקה של גריג שבתה את לב העם הנורווגי, וזכתה גם להכרה עולמית.
בשנת 1874 קיבל גריג מענק ממשלתי שאיפשר לו לחזור ולהתגורר בעיר הולדתו ברגן. בשנת 1885 עבר להתגורר עם רעייתו באחוזת טרולדהגן שבפרברי ברגן, ושם התגורר עד מותו, תוך שהוא מרבה לצאת לקונצרטים ברחבי אירופה. אחוזה זו נשמרה במצבה המקורי כביתו של גריג והיא פתוחה לביקורי תיירים.
ב-1899 הוזמן על ידי המוזיקאי הצרפתי אדואר קולון(אנ') לנצח על קונצרט מיצירותיו בפריז, וההזמנה הגיעה זמן קצר אחרי תום המשפט החוזר של אלפרד דרייפוס בו הוא הורשע שנית. גריג החליט לדחות את ההזמנה, וכתב לקולון במכתב שגם פורסם בעיתונות שהוא "מזועזע מהאופן המביש בו בני ארצך נוהגים בחוק ובצדק" ולכן אין לו שום חשק להופיע בפני קהל צרפתי. פרסום המכתב עורר סערה, שבעקבותיה גריג קיבל מכתבי נאצה רבים. הוא הסכים להופיע שוב בפריז רק ב-1903, והופעתו נתקלה בקריאות בוז מצד חלק מהקהל, ואף בביקורת מלגלגת על ההופעה שכתב קלוד דביסי.
גריג יסד את "החברה לקידום המוזיקה הסקנדינבית".
מבחר מיצירותיו > יצירות לתזמורת

סימפוניה בדו מינור
קונצ'רטו לפסנתר ותזמורת בלה מינור מס' 1 אופ' 16
פתיחה "באביב" אופ' 11
סוויטת "מזמנו של הולברג" (לכבוד המחזאי וההיסטוריון לודוויג הולברג) אופוס 40. חוברה לפסנתר ואחר כך לתזמורת כלי קשת.
שתי אלגיות לפסנתר או תזמורת כלי קשת אופ' 34 - "הלב הפצוע" ו" האביב האחרון".
סוויטה למחזה "סיגורד יורסלפר" (סיגורד העולה לירושלים) של ביירנסטרנה ביירנסון אופ' 22 - "בארמון המלך", "אינטרמצו", "שיר לכת".
ארבעה מחולות סימפוניים אופ' 64. חוברו לפסנתר ואחר כך לתזמורת.
סוויטה למחזה פר גינט של הנריק איבסן - מס' 1 אופ' 46 (בוקר, מות אוזה, מחול אניטרה, בארמון מלך ההרים); מס' 2 אופ' 55 (חטיפת הכלה, מחול ערבי, סערה בים, שירת סולוויג)
מבחר מיצירותיו > יצירות לפסנתר

סונטה לפסנתר במי מינור אופ' 7
66 "קטעים ליריים" לפסנתר, אופ' 12, 38, 43, 47, 54, 57, 62, 65, 68, 71.
ארבעה מחולות נורווגים אופ' 35
וריאציות על שיר עם נורווגי אופ' 24
יום החתונה בטרולדהגן
מבחר מיצירותיו > יצירות קאמריות

סונטה לכינור ופסנתר מס 1 בפה מז'ור אופ. 8
סונטה לכינור ופסנתר מס' 2 בסול מז'ור אופ' 13
סונה לכינור ופסנתר מס' 3 בדו מינור אופ' 45
סונטה לצ'לו ופסנתר בלה מינור אופ' 36
רביעיית כלי קשת בסול מינור אופ' 27
הערות שוליים

↑  Shaul Koubovi,‏ `I have no desire to appear before a French audience', באתר הארץ, 15 באפריל 2002
| --- | --- |
בקרת זהויות :  NLI: 987007262171205171  PLWABN: 9810621571305606  BIBSYS: 90054680  BNE: XX1050534  BnF: cb13894720b (data)  CANTIC: a10453039  CiNii: DA06405650  GND: 118697641  ICCU: LO1V091495  ISNI: 0000 0001 2279 5367  KulturNav: 442a93c5-3d15-4f9a-8411-38d87e863f11  LCCN: n79046495  LNB: 000035868  MusicBrainz: 013c8e5b-d72a-4cd3-8dee-6c64d6125823  NDL: 00522174  NKC: jn19990002879  NLA: 36173485  NLG: 71406  NLK: KAC199610879  NSK: 000091477  NTA: 069399697  RERO: 02-A003319538  SELIBR: 188690  SNAC: w69g5k45  SUDOC: 084053623  Trove: 1223937  VcBA: 495/157022  VIAF: 46946549   WorldCat (עם VIAF): 46946549 
ביתו של המלחין אדווארד גריג - טרולדהגן
פסלו של המלחין אדווארד גריג, בחצר ביתו
פסלו של המלחין אדווארד גריג, מאת אינגברייט ויק בברגן
יוסי דגן

יוסי דגן בפגישה עם בנימין נתניהו
יוסף שלמה (יוסי) דגן (נולד בי' באב ה'תש"ם, 23 ביולי 1980) הוא פוליטיקאי ישראלי המשמש כראש המועצה האזורית שומרון החל מאוגוסט 2015.
ביוגרפיה

יוסי דגן גדל בשכונת פרדס כץ בבני ברק. בכיתה ט' עבר עם משפחתו לשבי שומרון. הדריך ב"בני עקיבא" והצטרף ל"נוער מולדת", שימש כיו"ר נוער מולדת והיה בקשר הדוק עם ראש המפלגה רחבעם זאבי. דגן הוא בוגר מחזור א' של הישיבה התיכונית דרכי נועם בפתח תקווה ולאחר מכן גם של ישיבת ברכת התורה. למד תקופה קצרה בישיבת ניר קריית ארבע. שירת בצה"ל והוא בדרגת סרן במילואים. הוא בעל תואר ראשון במשפטים מהקריה האקדמית אונו ותואר שני במשפטים מאוניברסיטת בר-אילן והוא מגשר מוסמך.
פעילותו הציבורית > תקופת שא-נור וההתנתקות

לאחר סיום שירותו הצבאי היה ממקימי הגרעין הדתי בהתנחלות שא-נור שבצפון השומרון. שא-נור הוקם ככפר אמנים ולאחר פרוץ האינתיפאדה השנייה עזבו רוב התושבים את המקום ודגן יחד עם חברו אריאל פרל הקימו את גרעין המשפחות שהביא לגדילת ההתנחלות מחדש עם עשרות משפחות. גן ומעון נפתחו, וכן מכולת, גלריית האמנות נפתחה מחדש ועשרות אלפי מטיילים הגיעו וסיירו ביישוב ובכל צפון השומרון.
במקביל פעל דגן עם קבוצת חברים, בהם שולי הר מלך, לחיזוק הגרעין הדתי שעלה לחזק את היישוב חומש, ואף יזם יחד איתם את הקמתה של ישיבה חקלאית לחיזוק המקום. שולי הר מלך נרצח על ידי מחבל בסיומה של שיחת טלפון עם יוסי דגן, אותה קיימו כששולי ורעייתו לימור נסעו ברכבם מבית הוריו של הר מלך לביתם בחומש.
לאחר ההכרזה על תוכנית ההתנתקות על ידי ראש ממשלת ישראל אריאל שרון, שימש דגן כעוזר מנהל מטה המתנגדים לתוכנית לקראת משאל מתפקדי הליכוד, שבו רוב המתפקדים הצביעו נגד יישום התוכנית. דגן הפך לאחד המובילים בקרב נגד פינוי היישובים[דרוש מקור]. למרות תוצאות ההצבעה והתחייבותיו של שרון, תוכנית ההתנתקות יצאה לפועל, ודגן הוביל את המאבק נגד הפינוי בצפון השומרון, עד ליום הפינוי עצמו, בו התבצרו דגן וחבריו ליישוב על גג המצודה העתיקה בשא-נור, יחד עם הרב דב ליאור, ח"כ פרופ' אריה אלדד, ח"כ לשעבר אליקים העצני, ח"כ יחיאל חזן ורבנים נוספים. האחרונים שפונו במסגרת תוכנית ההתנתקות, היו המתבצרים על גג המצודה בשא-נור ואנשים נוספים בחומש הסמוכה.
פעילותו הציבורית > "חומש תחילה" והמאבק לשיבה ליישובים

לאחר יישום התוכנית ומלחמת לבנון השנייה היה דגן ממקימי מטה הפעולה "חומש תחילה" ביחד עם אנשי מילואים שחזרו מהמלחמה, מטרתו של הארגון הייתה להחזיר את ההתיישבות היהודית ליישובי צפון השומרון שפונו אך נותרו בשטח בשליטה צבאית ישראלית. "חומש תחילה" הורכבה מגרעין של למעלה מ-40 משפחות מחומש ומשא-נור, וסביבן כ-11 ארגוני ימין חוץ פרלמנטריים. הארגון קיים תהלוכות ענק לחומש, תוך שבירת האיסור להגיע ליישובים שפונו.
דגן הוביל גם בתפקידו את הדרישה לביטול תחולת חוק ההתנתקות מיישובי צפון השומרון, ולחזרה ליישובים שפונו, וזאת באמצעות ארגון אירועים המוניים, עבודה פרלמנטרית וכתיבת מאמרים. במרץ 2023 בוטל החוק באופן רשמי, ובמאי אותה שנה הוקם מבנה קבע לישיבת חומש, מבנה הקבע הראשון בשטחים שפונו בהתנתקות.
פעילותו הציבורית > חבר המועצה

דגן נבחר למועצה האזורית שומרון כנציג שבי שומרון ב-2007 וב-2012. אחרי הבחירות שנערכו בשנת 2012 מונה לסגנו של ראש המועצה האזורית שומרון, גרשון מסיקה, והיה אחראי על תחומי החינוך, המתנ"סים וההסברה. במסגרת הסיסמה שטבע: "האויב הגדול של ההתיישבות הוא הבורות", ייסד דגן ועמד בראש מערך ההסברה האסטרטגי של השומרון בישראל ובחו"ל. הוא ייסד ועמד בראש מערך ההסברה של המועצה האזורית שומרון שמפעילה סיורי אח"מים, את מיזם "שומרון – נעים להכיר" ויחידת קשרי החוץ שבמסגרתם הגיעו לסיורים בשומרון למעלה מ-1,500 מעצבי דעת קהל בציבוריות הישראלית. בשנת 2008 היה אחד ממייסדי ועד מתיישבי השומרון.
פעילותו הציבורית > פעילות בליכוד

יוסי דגן הקים בשנת 2009 יחד עם חבריו יוני הישראלי ויעקב וינברגר את קבוצת "הליכוד שלי – קבוצת ההתיישבות בליכוד", המונה כעשרת אלפים מתפקדים ונחשבת לקבוצת המתפקדים הגדולה בליכוד.
דגן הוא חבר מרכז הליכוד מאז שנת 2012.
יוסי דגן נחשב לדמות מרכזית במחנה הלאומי וגורם משפיע במערכת הפוליטית, בין השאר בשנת 2016 שימש כמתווך בין ראש הממשלה בנימין נתניהו לבין אביגדור ליברמן והביא לצירוף ליברמן וסיעתו לממשלה ובכך מנע את כניסתה של המחנה הציוני בראשות יצחק הרצוג וציפי לבני.
דגן נחשב מקורב לנתניהו למרות שניהל נגדו מספר מאבקים[דרוש מקור].
לקראת הבחירות לכנסת ה-25, השיק את קמפיין V22 (כאנטיתזה לקמפיין V15) להבאת מצביעי ימין בכלל, ומצביעי ליכוד בפרט, להצביע בבחירות.
פעילותו הציבורית > הסברה ופעילות בחו"ל

דגן פעל, עוד מימיו כחבר מועצה, לחיזוק הקשר של אישים שונים ברחבי העולם עם השומרון. דגן נפגש עם פוליטיקאים רבים הן מהפרלמנט האירופאי והן מארצות הברית. פעמים רבות הוא אף מביאם לסיורים בשומרון.
במסגרת זו, הקים דגן שדולה רשמית למען יו"ש בפרלמנט האירופי והיה שותף בהקמת שדולת מסחר ליהודים ופלסטינים ביו"ש. במסגרת השדולות מתקיימים מפגשים, סיורים וכנסים. כך, במסגרת פעילות ההסברה הצטרפה הנערה אילה שפירא, שנפצעה קשה בפיגוע בקבוק תבערה בחודש דצמבר 2014, לכנס הסברה בפרלמנט האירופי, והשייח' תמימי מרמאללה לכנס הסברה נגד קמפיין החרם במדריד, כנס במהלכו התפרעו עשרות פעילי BDS וניסו לתקוף את דגן והשייח'. בעקבות זאת הוצמדה אבטחה לדגן ולחברי המשלחת כל זמן שהותם בספרד.
במסגרת פעילות ההסברה דגן נאם פעמיים בכנסים בפרלמנט האירופי וכן מספר פעמים בקונגרס בוושינגטון.
דגן נחשב לבעל קשרים רבים בבית הלבן ולבעל קשר חזק במפלגה הרפובליקנית, בעיקר בקרב מנהיגים אוונגליסטים, דבר שהפך להיות אסטרטגי עם היבחרו של דונלד טראמפ לנשיא ארצות הברית.
דגן השתתף בקמפיין הבחירות של דונלד טראמפ בשנת 2016 - בהסברה מול הישראלים בעלי האזרחות האמריקנית ומול הנוצרים האנגלווסטים. לאחר היבחרו של טראמפ הוזמן דגן כאורח רשמי להשבעה של טראמפ והיה לראש המועצה הראשון שמקבל הזמנה רשמית כזו.
במהלך 2019 ו-2020 הפעיל את כל כוחו הפוליטי בישראל ובארצות הברית למען סיפוח יהודה ושומרון. דגן אף טס במשלחת של מועצת יש"ע לוושיגנטון, להכרזת הנשיא טראמפ וראש הממשלה נתניהו על "תוכנית המאה", לשם קידום סיפוח יהודה ושומרון ולהבהיר כי לא תקום מדינה פלסטינית ביו"ש. ראשי מועצת יש"ע נועדו בעת שהותם בוושינגטון פעמיים עם נתניהו בבלייר האוס בבית הלבן, וכן נועד עם גורמים בכירים בממשל ארצות הברית בנושא.
במהלך כהונתו נחתמו, לראשונה בתולדות ההתנחלות ביו"ש, בריתות ערים תאומות והסכמי שיתוף פעולה כלכלי. כך נחתמו הסכמים עם העיר המפסטד (פייב טאונס) בניו יורק, מדינת טקסס, חבל ולטלינה בצפון איטליה, הוויז בהונגריה.
כמו כן בדצמבר 2020 הכריז יחד עם אנשי עסקים בדובאי וחברת האחזקות fam, המוערכת בלמעלה משלושה מיליארד שקל, על הסכם שיתוף פעולה כלכלי ליצוא יין, דבש, שמן זית וטחינה מתעשיינים בשומרון לאיחוד האמירויות.
בשנת 2023 פעל דגן לחיזוק יחסי מפלגת AUR (אנ') הרומנית עם ישראל, שהכריזה על תמיכתה הזכותה של ישראל לבנות מעבר לקו הירוק.
בבחירות לנשיאות ארצות הברית 2024 פעל דגן בארצות הברית למען ניצחונו של דונלד טראמפ, וזמן קצר לאחר ניצחונו של טראמפ בבחירות - הוזמן דגן לטקס ההשבעה. בזמן שהותו, הקים יחד עם 20 חברי קונגרס שדולה למען יהודה ושומרון. בנוסף, פעל לביטול הסנקציות על מתיישבים ופעילי ימין שהטיל ביידן.
פעילותו הציבורית > בראשות המועצה

לאחר שגרשון מסיקה השעה עצמו מתפקיד יו"ר מועצה אזורית שומרון עקב חלקו בפרשת השחיתות בישראל ביתנו, מונה דגן לממלא מקומו. מסיקה חתם על הסכם עד מדינה והתפטר במאי 2015 מתפקידו. דגן נבחר באוגוסט 2015 לראשות המועצה בבחירות מיוחדות כשהוא מנצח את שריה דמסקי מאלון מורה ברוב של 63.1%.
בבחירות לרשויות המקומיות אוקטובר 2018 התמודד דגן מול מסיקה ומול פול גולובנבסקי. במהלך המירוץ דגן ומסיקה פנו לבוררות אצל הרב שמואל אליהו שקבע שעל מסיקה לפרוש מהמירוץ. בבחירות ניצח דגן את גולובנבסקי ברוב של 81.19% (13,148 מהקולות), ונבחר לכהונה שנייה.
פעילותו הציבורית > מחאות לטובת ההתנחלויות

לאחר רצח בני הזוג נעמה ואיתם הנקין בחג סוכות 2015, הקים מאהל מחאה ליד בית ראש הממשלה בירושלים, בדרישה להעניק אישור לתוכניות בנייה, תב"עות, ליישובים הסמוכים למקום הרצח, והחזרת הביטחון לתושבי השומרון. אוהל המחאה הוקם מיד לאחר הלווית בני הזוג ואליו הגיעו להביע תמיכה, בצורה תקדימית להפגנה מחוץ לבית ראש הממשלה, רוב שרי הממשלה. לאחר 12 ימים של מחאה הושג הסכם בין ראש הממשלה נתניהו ליוסי דגן, ובמסגרתו אושרו 15 תוכניות מתאר (תב"ע) להתנחלויות, בהן איתמר, רחלים, יקיר, עלי זהב, אלמתן, סנסנה ותומר. כמו כן, אושרה סלילת כביש עוקף נבי אליאס בעלות 56 מיליון ₪, שנחנך במהלך 2018.
בשנת 2016 היה דגן המתווך בין ראש הממשלה בנימין נתניהו לתושבי עמונה במשבר סביב פינוי המאחז, והביא להקמת ההתנחלות החדשה עמיחי.[דרוש מקור]
בנובמבר 2017 הוביל דגן מחאת ראשי רשויות יחד עם משפחות שכולות שיקיריהן נרצחו בכבישי יו"ש מול בית ראש הממשלה, תוך שביתת שבת ורעב בדרישה לסלול כבישים עוקפים ולשפר את מרכיבי הביטחון ביו"ש. המחאה הסתיימה עם התחייבות בכתב של ראש הממשלה נתניהו למועצת יש"ע להקצות 200 מיליון שקלים לטובת מטרות אלו, ו-600 מיליון שקלים נוספים בפעימה שנייה.
בשנת 2018 מיד לאחר רצח הרב רזיאל שבח הוביל דגן, יחד עם יעל שבח, אלמנתו של שבח, את המאבק להכרה במקום, שהסתיים בהחלטת ממשלה להכיר בחוות גלעד כישוב רשמי.
בינואר 2021 הצטרף דגן לאישים נוספים מההתיישבות בשביתת רעב מול משרד ראש הממשלה בנימין נתניהו, בדרישה לקידום הסדרת ההתיישבות הצעירה ביהודה ושומרון. שבועיים לאחר שהחל בשביתת הרעב דגן איבד את הכרתו ופונה לבית החולים.
ביוני 2021, לאחר שמפקד פיקוד המרכז, תמיר ידעי, הוציא צו לפינוי המאחז אביתר, העביר דגן את לשכתו למאחז זה.
פעילותו הציבורית > תרבות

כחלק מתפיסת הנורמליזציה של השומרון, הקפיד דגן להפיק אירועי תרבות המוניים, עם גדולי הזמרים. כך יוסד פסטיבל הכליזמרים ברבבה, המושך אליו כל שנה עשרת אלפים משתתפים. בשנים האחרונות הופיעו בשומרון עומר אדם, סטטיק ובן אל, יהורם גאון, שלומי שבת, ישי ריבו, אביתר בנאי, קובי אפללו, אברהם פריד, יעקב שוואקי וחנן בן ארי.
דגן הקים, יחד עם דוברת המועצה אסתר סילם אלוש, את קרן הקולנוע הראשונה ביו"ש. הקרן תומכת במגוון סרטים ישראליים. העיסוק בקולנוע החל בצילום סרט קולנוע של יובל המבולבל בשומרון, "גיבור בעננים", שהוא סרט הקולנוע הראשון לילדים שצולם שם. סרט נוסף כולל את "פול ספיד" שביים קובי מחט. בשנת 2024 יצאו הסרטים "אמצע החיים" ו"קרב אויר".
פעילותו הציבורית > חזרה לרצועת עזה

בינואר 2024, במהלך מלחמת חרבות ברזל, קרא לחידוש ההתיישבות היהודית ברצועת עזה.
חיים אישיים

דגן נשוי לאוריה ואב לארבעה. הוא מתגורר בשבי שומרון, לשם עבר משא-נור עם פינוי היישוב במסגרת תוכנית ההתנתקות. ב-9 באוקטובר 2015, בעת ששהה במאהל מול בית ראש הממשלה בירושלים נסעו אשתו וילדיו לבקרו, ונפצעו קל מיידוי אבנים של מחבלים על מכוניתם.
בובספוג מכנס מרובע – הסרט

ערך זה עוסק בסרט השני של בובספוג. אם התכוונתם לסרט הראשון, ראו .
| --- | --- |

כרזת הסרט בישראל
 מבוסס על:  בובספוג מכנסמרובע 
 בימוי:  פול טיביט  (סצנות לייב-אקשן) מייק מיטשל
 הופק בידי:  מארי פרנט פול טיביט
 תסריט:  ג'ונתן איבל גלן ברגר על פי סיפור מאת: סטיבן הילנבורג פול טיביט
 עריכה:  דייוויד איאן שטלר
 שחקנים ראשיים:  אנטוניו בנדרס 
 מדבבים:  טום קני ביל פייגרברייק רוג'ר בומפאס קלנסי בראון קרולין לורנס דאג לורנס אנטוניו בנדרס
 מדבבים בעברית:  עידו מוסרי לירון ברנס גלעד קלטר עמי מנדלמן נעמה אוזן צביקה שוורצברג אסף פריינטא יובל ינאי יובל סגל דניאל מגון טליה ברקאי
 מוזיקה:  ג'ון דבני
 צילום:  פיל מיהוקס 
 מדינה:  ארצות הברית 
 חברת הפקה:  סרטי ניקלודיאון סרטי פרמאונט אנימציות
 חברה מפיצה:  סרטי פרמאונט
 שיטת הפצה:  וידאו על פי דרישה, הפצה לאולמות הקולנוע 
 הקרנת בכורה:  ארצות הברית 6 בפברואר 2015 ישראל 5 במרץ 2015
 משך הקרנה:  92 דקות
 שפת הסרט:  אנגלית עברית
 סוגה:  סרט לכל המשפחה, סרט נעורים, סרט הרפתקאות, סרט מסע בזמן, סרט שודדי ים, סרט מונפש ובו דמות להט"ב אחת או יותר, סרט מונפש למחצה 
 מקום התרחשות:  ביקני בוטום (בסוף הסרט)
 תקציב:  $74,000,000
 הכנסות:  $325,000,000
 הכנסות באתר מוג'ו:   spongebob2
 סרט קודם:  בובספוג: הסרט
 סרט הבא:  בובספוג הסרט: מבצע הצלה
 www.spongebobmovie.com
 דף הסרט ב־IMDb
 
בובספוג מכנס מרובע – הסרט (מוכר גם בשם בובספוג הסרט: ספוג מחוץ למים, באנגלית: The SpongeBob Movie: Sponge Out of Water) הוא סרט קומי והרפתקאות אמריקאי בהנפשה ממוחשבת ולייב אקשן שיצא ב-2015 המהווה המשך לסרט "בובספוג: הסרט". הסרט מבוסס על סדרת הטלוויזיה הפופולרית "בובספוג מכנסמרובע". ב-11 ביולי 2013 הוכרז כי הסרט יצא לאקרנים ב-13 בפברואר 2015 אולם ביוני 2014 הוחלט להקדים את יציאת הסרט ל-6 בפברואר 2015 הסרט יצא לישראל ב-5 במרץ 2015 ובטרום בכורה בבתי הקולנוע של חברת גלובוס (גלובוס בתי קולנוע, גלובוס מקס) ב-4 במרץ 2015.
הסרט הפך לשובר קופות וללהיט עולמי כאשר הוא הצליח לגרוף ולהכניס 310 מיליון דולר ברחבי העולם לעומת תקציב הפקה די קטן של 74 מיליון דולר בלבד.
עלילה

פיראט בשם בורגר בירד מפליג לאטול ביקיני, שם הוא משיג ספר קסום בעל כוח להפוך כל טקסט הכתוב בו למציאות. הספר מספר את סיפורו של בובספוג מכנסמרובע והרפתקאותיו בעיר התת-ימית ביקיני בוטום. בובספוג עובד אצל מר קראב במסעדת המזון המהיר הסרטן הפריך, שם הוא מכין קציצות סרטן. במשך שנים רבות, בובספוג שמר על סודיות הנוסחה של קציצת הסרטן מפני פלנקטון, הבעלים של מסעדת הדלי המתחרה.
יום אחד, פלנקטון תוקף את הסרטן הפריך בניסיון לגנוב את הנוסחה. לאחר קרב הכולל מאכלים ענקיים ורטבים, פלנקטון מביים כניעה ומשתמש בתכסיס כדי להיכנס לכספת של מר קראב. פלנקטון גונב את הנוסחה ומשאיר מסמך מזויף במקומה. בובספוג תופס אותו והשניים נאבקים על הנוסחה, אך לפתע היא נעלמת.
ללא הנוסחה הסודית, לא ניתן להכין קציצות סרטן והלקוחות משתוללים ברעב. מר קראב מאשים את פלנקטון, אך בובספוג בטוח שהוא חף מפשע. השניים בורחים באמצעות בועת סבון, בעוד ביקיני בוטום הופכת למדבר שומם עקב היעדר קציצות הסרטן. לאחר מאבק בין בורגר בירד וכמה שחפים, דף מתוך הספר נזרק לים ונוחת בכיפת העץ של סנדי צ'יקס. בובספוג מציע לפלנקטון לשתף פעולה כדי למצוא את הנוסחה, והשניים מחליטים לנסוע בזמן לרגע שלפני היעלמותה.
בובספוג ופלנקטון מרכיבים מכונת זמן אך נשלחים בטעות לעתיד הרחוק, שם הם פוגשים את באבלס, דולפין קסום המשגיח על היקום. כאשר כוכבי הלכת צדק ושבתאי מתנגשים, בטעות הם גורמים לפיטוריו. לאחר שהם נמלטים מבאבלס הזועם, בובספוג ופלנקטון משיגים את הנוסחה מהעבר, אך כאשר הם חוזרים להווה, הם מגלים כי זהו המסמך המזויף שהשאיר פלנקטון בעבר.
סנדי, שאיבדה את שפיותה, מציעה להקריב קורבן לאלוהי הכריך כדי לקבל בחזרה את קציצות הסרטן, ובובספוג מתנדב. כאשר התושבים מנסים להקריב אותו, בובספוג מזהה ריח של קציצות סרטן, וגם מר קראב מריח אותן. התושבים עוקבים אחר הריח, המוביל אותם לפני הים. באבלס חוזר ומספר לבובספוג שהוא שנא את עבודתו ומודה לו על כך שפוטר. כאות תודה, הוא מעניק לבובספוג ולחבריו את היכולת לנשום מחוץ למים כדי שיוכלו לעקוב אחר הריח.
החבורה מגיעה לחוף ומגלה שהריח מוביל לספינתו של בורגר בירד, שהפך אותה למשאית מזון. מתברר כי בורגר בירד גנב את הנוסחה באמצעות הספר הקסום. הוא משתמש בכוח הספר כדי לגרש את החבורה לאי מלא שקנאים. בובספוג מנצל את הדף שנותר בידיה של סנדי כדי להפוך את עצמו ואת חבריו לגיבורי-על. הם חוזרים ומתעמתים עם בורגר בירד, שנמלט עם הנוסחה. במרדף שלאחר מכן, החבורה הורסת את הספר, אך בורגר בירד מצליח לגבור עליהם.
פלנקטון מופיע בדמות גיבור-על שרירי ותוקף את בורגר בירד. בעזרתו של בובספוג, השניים משיבים את הנוסחה ומשגרים את בורגר בירד בחזרה לאטול ביקיני. בעזרת כוח הקסם של הדף האחרון, החבורה חוזרת לביקיני בוטום. עם חזרתן של קציצות הסרטן, העיר שבה להיות כפי שהייתה, ופלנקטון חוזר לתפקידו כמתחרה עסקי של מר קראב.
דמויות ומדבבים

הדיבוב העברי לסרט בוים בידי נינה אמיר, והופק על ידי יעל אללוף, דן שצברג ואמי בכר באולפני וידאופילם אינטרנשיונל.
| שם השחקן | שם המדבב בעברית | דמות | כגיבור-על |
| --- | --- | --- | --- |
| טום קני | עידו מוסרי | בובספוג מכנסמרובע | סופר-בועה |
| ביל פייגרברייק | לירון ברנס | פטריק סטאר | מר סופר מגניביסימו |
| רוג'ר בומפאס | גלעד קלטר | סקווידוויד טנטקלס | מר חמוץ |
| קלנסי בראון | עמי מנדלמן | מר קראב/הפיראט זקן-בורגר | רובוקראב |
| קרולין לורנס | נעמה אוזן | סנדי צ'יקס | המכרסמת |
| דאג לורנס | צביקה שוורצברג | שלדון פלנקטון | פלנק-טון |
| אנטוניו בנדרס | אסף פריינטא | הפיראט זקן-בורגר |  |
| מט ברי | יובל ינאי | בועות |  |
| די בראדלי בייקר | דניאל מגון | פרץ' פרקינס/שחף/קולות רקע |  |
| פול טיביט | יובל סגל | קייל השחף |  |
| ג'יל טלי | טליה ברקאי | קרן פלנקטון |  |
הפקה > פיתוח

לאחר יציאת "בובספוג: הסרט" ב-2004 הודיע ג'וליה פיסטור, המפיק, כי יש סבירות להפקת סרט המשך. בראיון שנתן הבמאי והתסריטאי פול טיבטי לאתר Digital Spy הוא נשאל על הפקת סרט המשך וענה כי "”אני חושב שנעשה את זה כי מדברים על זה, אבל אני לא חתמתי על שום דבר. אנחנו פשוט מרגישים שעשינו כבר כל כך הרבה, ובובספוג קיים כל כך טוב בצורת 11 דקות”, טיבטי אינו אמר שיציאת סרט המשך אינה אפשרית והוסיף כי ”אני לא אומר שלא, אבל אני לא יודע אם יהיה עוד אחד”. ב-2010 דווחו ניקלודיאון כי יוצרי בובספוג פנו לבקשת הפקת סרט, ניקלודיאון היו מעוניינים בהפקת סרט המשך על מנת לקדם את התוכנית לאחר ירידת אחוזי הצפייה בה. ב-4 במרץ 2011 דווח בכתבה של עיתון הניו יורק טיימס כי פרמאונט עובדים על סרט המשך. ב-28 בפברואר 2012 הודיע נשיא ומנכ"ל ויאקום, חברת האם של סרטי פרמאונט, כי סרט ההמשך נמצא בפיתוח וכי הוא יצא בסוף 2014.
ב-10 ביוני 2014 נחשף פוסטר הסרט והוכרז כי הסרט ייקרא "בובספוג מכנסמרובע – הסרט: ספוג מחוץ למים". הפקת הסרט הסתיימה בנובמבר 2014 בעוד הוא יצא לאקרנים ב-6 בפברואר 2015.
ב-30 ביולי 2014 ייצא הטיזר טריילר הראשון לסרט.
וב-30 באוקטובר 2014 ייצא הטריילר השני שיצא בגרסה מדובבת גם כן.
הפקה > אנימציה

אנימציית הסרט הופקה באולפני "Rough Draft Studios" שבקוריאה הדרומית. הסרט ישלב כמו קודמו הנפשה קלאסית יחד עם לייב אקשן בתוספת שימוש Computer-generated Imagery על מנת לעבד את הדמויות להנפשה ממוחשבת. בהמשך נודע כי הסרט יופק במלואו ב-CGI בשילוב קטעי לייב אקשן.
הפקה > צילומים

סצנות הלייב אקשן של הסרט בוימו על ידי מייק מיטשל. הצילומים החלו ב-30 בספטמבר 2013 ותמו בנובמבר 2013, הצילומים התבצעו בסוואנה, ג'ורג'יה ובאיי טייבי.
מוזיקה

ג'ון דבני הלחין וכתב את המוזיקה המקורית של הסרט, פארל ויליאמס והלהקה שלו N.E.R.D הלחינו, מבצעים וכתבו שיר נוסף לסרט שנקרא "Squeeze Me". שיר נוסף של הסרט שנקרא "Thank Gosh It's Monday" שזהו גם שיר הנושא של הסרט שמושמע במהלך כתוביות הסיום של הסרט, מבוצע בידי משתתפי הסרט.
מוזיקה מתוך בובספוג: הסרט – ספוג מחוץ למים – The EP Album
רשימת ההשמעה
| מספר | שם השיר | מבצעים, כותבים ומלחינים | מבצעים בגרסת הסרט הישראלית | אורך |
| --- | --- | --- | --- | --- |
| 1. | "Squeeze Me" | N.E.R.D | N.E.R.D | 2:34 |
| 2. | "פטריק סטאר" | N.E.R.D | N.E.R.D | 1:46 |
| 3. | "סנדי צ'יקס" | N.E.R.D | N.E.R.D | 3:01 |
| 4. | "עבודת צוות" | טום קני ודאג לורנס | עידו מוסרי וצביקה שוורצברג | 1:07 |
| 5. | "Thank Gosh It's Monday" (שיר שנחתך בעריכה, נוסף בתוספות של הסרט | טום קני, ביל פייגרברייק וקלנסי בראון | עידו מוסרי, לירון ברנס ועמי מנדלמן | 2:40 |
בובספוג: הסרט – ספוג מחוץ למים (Original Motion Picture Score)
רשימת ההשמעה
| 0 | 1 | 2 |
| --- | --- | --- |
| מספר | כותרת | אורך |
| 1. | "Burger Beard on Island" | 3:09 |
| 2. | "Burger Beard Starts to Read Story" | 0:35 |
| 3. | "Plankton Attack / Tank Defeat / Giant Robot / Trying to Steal Formula" | 4:07 |
| 4. | "Torturing Plankton / Refund" | 3:18 |
| 5. | "Escaping in a Bubble" | 2:33 |
| 6. | "The End / Get Him" | 5:06 |
| 7. | "Going to Sleep / Inside SpongeBob's Brain" | 2:09 |
| 8. | "Getting the Key / Plankton Rescues Karen" | 1:53 |
| 9. | "Intro Bubbles" | 2:08 |
| 10. | "Stealing Formula Back / Pirate Ship and Food Truck" | 2:53 |
| 11. | "My Very Own Food Truck / Sandy Proposes Sacrifice" | 1:49 |
| 12. | "Bubbles to the Rescue / Beach Search for Krabby Patties" | 3:56 |
| 13. | "Beachfront Antics / Bike Path Encounters / Home of the Krabby Patty" | 2:54 |
| 14. | "Story Rewrites / Invincibubble" | 2:50 |
| 15. | "Chasing Burger Beard / Team Worked" | 4:04 |
| 16. | "Not So Fast Burger Beard / PlankTON / Real Teamwork" | 5:47 |
ביקורות

הסרט זכה לביקורות חיוביות עם ציון של 79% באתר rotten tomatoes.